ΚΑΝΟΝΙΣΜΟΣ (ΕΚ) αριθ. 216/2000 ΤΗΣ ΕΠΙΤΡΟΠΗΣ

της 26ης Ιανουαρίου 2000

για τροποποίηση του κανονισμού (ΕΚ) αριθ. 1407/1999 σχετικά με τον προσδιορισμό του ύψους των μειωμένων γεωργικών συνιστωσών καθώς και των πρόσθετων δασμών που ισχύουν για το χρονικό διάστημα από 1ης Ιουλίου έως και 31 Δεκεμβρίου 1999 προκειμένου για τις προς την Κοινότητα εισαγωγές εμπορευμάτων που υπάγονται στον κανονισμό (ΕΚ) αριθ. 3448/93 του Συμβουλίου, στο πλαίσιο των συμφωνιών με την Εσθονία, τη Λετονία και τη Λιθουανία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3448/93 του Συμβουλίου, της 6ης Δεκεμβρίου 1993, περί καθορισμού του καθεστώτος συναλλαγών που ισχύει για ορισμένα εμπορεύματα τα οποία προκύπτουν από τη μεταποίηση γεωργικών προϊόντων(1), όπως τροποποιήθηκε τελευταία από τον κανονισμό (ΕΚ) αριθ. 2491/98 της Επιτροπής(2), και ιδίως το άρθρο 7,

Εκτιμώντας τα ακόλουθα:

(1) στον κανονισμό (ΕΚ) αριθ. 1407/1999 της Επιτροπής(3), όπως τροποποιήθηκε από τον κανονισμό (ΕΚ) αριθ. 2185/1999(4), προσδιορίζεται το ύψος των μειωμένων γεωργικών συνιστωσών καθώς και των πρόσθετων δασμών για το χρονικό διάστημα από 1ης Ιουλίου έως και 31 Δεκεμβρίου 1999 προκειμένου για τις προς την Κοινότητα εισαγωγές εμπορευμάτων που υπάγονται στον κανονισμό (ΕΚ) αριθ. 3448/93, στο πλαίσιο των συμφωνιών με την Εσθονία, τη Λετονία και τη Λιθουανία·

(2) στο παράρτημα ΙΙ του κανονισμού (ΕΚ) αριθ. 213/2000 του Συμβουλίου, της 24ης Ιανουαρίου 2000, περί θεσπίσεως αυτόνομων και μεταβατικών μέτρων σχετικά με τις εισαγωγές ορισμένων γεωργικών προϊόντων καταγωγής Λετονίας(5), και για το χρονικό διάστημα από 1ης Ιανουαρίου έως 31 Ιουνίου 2000, καθορίζονται τα βασικά ποσά που πρέπει να λαμβάνονται υπόψη για τον υπολογισμό των μειωμένων γεωργικών συνιστωσών για εισαγωγές από τη Λετονία, ίδια με τα ποσά που καθορίζονται στον κανονισμό (ΕΚ) αριθ. 26/1999 του Συμβουλίου(6) για το χρονικό διάστημα από 1ης Ιουλίου έως 31 Δεκεμβρίου 1999·

(3) στο πρωτόκολλο αριθ. 2 σχετικά με το εμπόριο μεταποιημένων γεωργικών προϊόντων, όπως τροποποιήθηκε με το πρωτόκολλο προσαρμογής της ευρωπαϊκής συμφωνίας με τη Δημοκρατία της Εσθονίας(7), που τέθηκε σε ισχύ την 1η Σεπτεμβρίου 1999, προβλέπονται για το χρονικό διάστημα από 1ης Ιανουαρίου έως 31 Ιουνίου 2000 τα βασικά ποσά που πρέπει να λαμβάνονται υπόψη για τον υπολογισμό των μειωμένων γεωργικών συνιστωσών για εισαγωγές από την Εσθονία, ίδια με τα ποσά που καθορίζονται στον κανονισμό (ΕΚ) αριθ. 26/1999 για το χρονικό διάστημα από 1ης Ιουλίου έως 31 Δεκεμβρίου 1999·

(4) στο πρωτόκολλο αριθ. 2 σχετικά με το εμπόριο μεταποιημένων γεωργικών προϊόντων, όπως τροποποιήθηκε με το πρωτόκολλο προσαρμογής της ευρωπαϊκής συμφωνίας με τη Δημοκρατία της Λιθουανίας(8), που τέθηκε σε ισχύ την 1η Σεπτεμβρίου 1999, προβλέπονται για το χρονικό διάστημα από 1ης Ιανουαρίου έως 31 Ιουνίου 2000 τα βασικά ποσά που πρέπει να λαμβάνονται υπόψη για τον υπολογισμό των μειωμένων γεωργικών συνιστωσών για εισαγωγές από τη Λιθουανία, ίδια με τα ποσά που καθορίζονται στον κανονισμό (ΕΚ) αριθ. 26/1999 για το χρονικό διάστημα από 1ης Ιουλίου έως 31 Δεκεμβρίου 1999·

(5) στον κανονισμό (ΕΚ) αριθ. 213/2000 προβλέπεται η εφαρμογή μειωμένων γεωργικών συνιστωσών για εισαγωγές ορισμένων προϊόντων του κωδικού ΣΟ 1704 90, όπως προβλέπεται στο σχέδιο πρωτοκόλλου 2 της ευρωπαϊκής συμφωνίας με τη Λετονία, εν αναμονή και της τυπικής έγκρισης·

(6) κατά συνέπεια, ενδείκνυται να τροποποιηθεί ο κανονισμός (ΕΚ) αριθ. 1407/1999 ώστε να παραταθεί μέχρι 30 Ιουνίου 2000 η ισχύς των μειωμένων γεωργικών συνιστωσών καθώς και των πρόσθετων δασμών για τις τρεις βαλτικές χώρες και να καθοριστούν για τη Λετονία οι μειωμένες γεωργικές συνιστώσες και οι πρόσθετοι δασμοί για ορισμένα προϊόντα του κωδικού ΣΟ 1704 90·

(7) στον κανονισμό (ΕΚ) αριθ. 1460/96 της Επιτροπής(9), όπως τροποποιήθηκε από τον κανονισμό (ΕΚ) αριθ. 2495/97(10), θεσπίζονται οι ρυθμίσεις εφαρμογής των καθεστώτων προτιμησιακών συναλλαγών, ρυθμίσεις που έχουν εφαρμογή για ορισμένα εμπορεύματα προερχόμενα από μεταποίηση γεωργικών προϊόντων, κατά την έννοια του άρθρου 7 του κανονισμού (ΕΚ) αριθ. 3448/93,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 1407/1999 τροποποιείται ως εξής:

1. Στα άρθρα 1 και 3 καθώς και στα παραρτήματα Ι έως VI, η ημερομηνία "31 Δεκεμβρίου 1999" αντικαθίσταται από την ημερομηνία "30 Ιουνίου 2000".

2. Στο παράρτημα ΙΙΙ μέρος 1, προστίθεται ο πίνακας που ακολουθεί:

">ΘΕΣΗ ΠΙΝΑΚΑ>"

3. Στο παράρτημα IV μέρος 1 του κανονισμού (ΕΚ) αριθ. 1407/1999, προστίθεται ο πίνακας που ακολουθεί:

">ΘΕΣΗ ΠΙΝΑΚΑ>"

Άρθρο 2

Ο παρών κανονισμός τίθεται σε ισχύ την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός εφαρμόζεται από 1ης Ιανουαρίου έως 30 Ιουνίου 2000.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 26 Ιανουαρίου 2000.

Για την Επιτροπή

Erkki LIIKANEN

Μέλος της Επιτροπής

(1) ΕΕ L 318 της 20.12.1993, σ. 18.

(2) ΕΕ L 309 της 19.11.1998, σ. 28.

(3) ΕΕ L 164 της 30.6.1999, σ. 25.

(4) ΕΕ L 267 της 5.10.1999, σ. 27.

(5) Βλέπε σελίδα 3 της παρούσας Επίσημης Εφημερίδας.

(6) ΕΕ L 5 της 9.1.1999, σ. 1.

(7) ΕΕ L 29 της 3.2.1999, σ. 9.

(8) ΕΕ L 321 της 30.11.1998, σ. 1.

(9) ΕΕ L 187 της 26.7.1996, σ. 18.

(10) ΕΕ L 343 της 13.12.1997, σ. 18.